న్యూఢిల్లీ: దేశంలో కార్ల అమ్మకాలు తొలిసారిగా 30 లక్షల మైలురాయిని దాటాయి. 2016-17 ఆర్థిక సంవత్సరంలో 9.23 శాతం వృద్ధితో ఈ కొత్త రికార్డు ఏర్పడింది. ఆటోమొబైల్ తయారీదారుల సంఘం (సియామ్) విడుదల చేసిన గణాంకాల ప్రకారం 2017 మార్చితో ముగిసిన ఏడాది కాలం లో 30,46,727 కార్లు అమ్ముడుపోయాయి. గత ఏడాది ఇదే కాలంలో కార్ల అమ్మకాలు 27,89,208గా ఉన్నాయి. కాగా దేశంలో కార్ల అమ్మకాల్లో ఏడాదికి 7 నుంచి 9 శాతం మధ్య న వృద్ధి ఉండవచ్చని సియామ్ అంచనా వేసింది. సెడాన్లు, హ్యాచ్బాక్ల కన్నా యుటిలిటీ వాహనాలకు డిమాండు పెరగడం ఈ వృద్ధికి దోహదపడిందని సియామ్ డిప్యూటీ డైరెక్టర్ సుగతో సేన్ అన్నారు. యుటిలిటీ వాహనాల అమ్మకాలు 29.91 శాతం పెరిగి 7,61,997కి చేరాయని ఆయన చెప్పారు. 2013-14 తర్వాత యుటిలిటీ వాహనాల విభాగలో ఏర్పడిన అత్యధిక వృద్ధి ఇదేనని ఆయన అన్నారు. ప్రయాణికుల వాహనాల విభాగంలో భారీ సద్దుబాటు జరుగుతున్నదని, ఇప్పుడు యువిలకు క్రేజ్ పెరిగిందని సియామ్ డైరెక్టర్ జనరల్ విష్ణు మాధుర్ చెప్పారు. మారుతున్న కస్టమర్ల అభిరుచులు, ప్రాధాన్యతల కారణంగా రానున్న కాలంలో కూడా యువిల అమ్మకాలు కార్ల అమ్మకాల కన్నా అధికంగానే ఉండవచ్చునని పేర్కొన్నారు. దేశ రాజధానిలో పెద్ద డీజిల్ వాహనాలు, డీజిల్ కార్లపై నిషేధం, డీమానిటైజేషన్ వంటి సవాళ్లున్నప్పటికీ పరిశ్రమ మంచి వృద్ధిని నమోదు చేయగలిగిందని ఆయన అన్నారు. డీమానిటైజేషన్ ప్రభావం కార్ల అమ్మకాలపై రెండు నెలలే ఉన్నదని, టూ వీలర్లపై ఎక్కువ సమయం సాగిందని చెప్పారు. అయితే ముడి సరుకు ధరల పెరుగుదల, ఆయిల్ ధరల వృద్ధి అవరోధాలుగా ఉండవచ్చునని అంచనా వేశారు.కార్ల అమ్మకాలకు ఏడో వేతన సంఘం అమలు, మెరుగైన రబీ దిగుబడులు ఊతం ఇస్తాయని, 2017-18 సంవత్సరంలో అమ్మకాల్లో ఏడు శాతం నుంచి తొమ్మిది శాతం మధ్యన వృద్ధి ఉండవచ్చునని సియామ్ అంచనా వేసింది. ఆర్థిక రంగంలో వృద్ధితో పాటు తక్కువ వడ్డీల కారణంగా బలంగా ఉన్న వినియోగదారుల సెంటిమెంట్ అమ్మకాలకు ఊతం ఇచ్చే అంశాలని సుగతో సేన్ విశ్లేషించారు. వివిధ సంస్థలు అదనపు ఉత్పత్తి సామర్థ్యాలను కూడా ఉపయోగించుకోవడం ద్వారా మార్కెట్లో కస్టమర్లను విశేషంగా ఆకట్టుకుంటున్న మోడళ్ల వెయిటింగ్ కాలపరిమితి కూడా తగ్గవచ్చునని ఆయన అన్నారు. అయితే ముడిసరుకు వ్యయాల భారం పెరిగినందు వల్ల కార్ల ధరలు 4 నుంచి 6 శాతం పెరగవచ్చునని మాధుర్ అంచనా వేశారు.
newdhilly: desamlo kaarla ammakaalu tolisaarigaa 30 lakshala mailuraayini daataayi. 2016-17 aardhika samvatsaramlo 9.23 saatam vruddhitho ee kotta rikaardu erpadindi. automobil tayaareedaarula sangham (siam) vidudala chesina ganankala prakaaram 2017 maarchitho mugisina edaadi kaalam loo 30,46,727 kaarlu ammudupoyayi. gatha edaadi ide kaalamlo kaarla ammakaalu 27,89,208gaa unnaayi. kaga desamlo kaarla ammakaallo edaadiki 7 nunchi 9 saatam madhya na vruddhi undavacchani siam anchana vesindi. sedaanlu, hatchbacla kanna utility vaahanaalaku dimandu peragadam ee vruddhiki dohadapadindani siam deputy director sugatho saen annaru. utility vahanala ammakaalu 29.91 saatam perigi 7,61,997ki cherayani aayana cheppaaru. 2013-14 tarvaata utility vahanala vibhaagalo erpadina atyadhika vruddhi idenani aayana annaru. prayaanikula vahanala vibhaagamlo bhari saddubaatu jarugutunnadani, ippudu yuvilaku crage perigindani siam director janaral vishnu madhur cheppaaru. maarutunna kastamarla abhiruchulu, praadhaanyatala kaaranamgaa raanunna kaalamlo kuudaa yuvila ammakaalu kaarla ammakala kanna adhikamgaane undavachunani perkonnaru. desha raajadhaanilo pedda deasil vaahanaalu, deasil kaarlapai nishedham, demanitisation vanti savallunnappatiki parisrama manchi vruddhini namodu cheyagaligindani aayana annaru. demanitisation prabhaavam kaarla ammakaalapai rendu nelale unnadani, too veelarlapai ekkuva samayam saagindani cheppaaru. ayithe mudi saruku dharala perugudala, aayil dharala vruddhi avarodhaalugaa undavachunani anchana vaesaaru.kaarla ammakaalaku edo vetana sangham amalu, merugaina rabi digubadulu ootham istaayani, 2017-18 samvatsaramlo ammakaallo edu saatam nunchi tommidi saatam madhyana vruddhi undavachunani siam anchana vesindi. aardhika rangamlo vruddhitho paatu takkuva vaddiila kaaranamgaa balangaa unna viniyogadaarula centiment ammakaalaku ootham iche amsaalani sugatho saen vislaeshimchaaru. vividha samsthalu adanapu utpatti saamarthyaalanu kuudaa upayoginchukovadam dwara marketlo kastamarlanu visaeshamgaa aakattukuntunna modalla vaiting kaalaparimiti kuudaa taggavachunani aayana annaru. ayithe mudisaruku vyayaala bharam periginandu valla kaarla dharalu 4 nunchi 6 saatam peragavacchunani madhur anchana vaesaaru.